Diari Oficial de la Generalitat Valenciana


Sumari del DOGV 7807, del 16-06-2016 (2016/3956)

Informació pública de l'expedient de revisió de l'autorització ambiental integrada de les instal·lacions d'Esmaldur, SA, amb emplaçament en la carretera CV-16, km 7,7, de Sant Joan de Moró (Castelló) per a la seua adaptació al contingut del document de conclusions de millors tecnologies disponibles per al sector del vidre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7807

Data del DOGV
:   16-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3956


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient de revisió de l'autorització ambiental integrada de les instal·lacions d'Esmaldur, SA, amb emplaçament en la carretera CV-16, km 7,7, de Sant Joan de Moró (Castelló) per a la seua adaptació al contingut del document de conclusions de millors tecnologies disponibles per al sector del vidre.  
 [2016/3956]  
De conformitat amb el que estableix l'article 30 de la Llei 6/2014, de 25 de juliol, de Prevenció, Qualitat i Control Ambiental d'Activitats a la Comunitat Valenciana, se sotmet a informació pública l'expedient número 12/2016 IPPC, relatiu a Esmaldur, SA, amb CIF T00026148 i domicili en carretera CV-16, km 7,7, de Sant Joan de Moró (Castelló), que té com a objecte la revisió de l'autorització ambiental integrada de les instal·lacions d'una indústria de fabricació de frites i esmalts ceràmics.  
  
Peticionari: Esmaldur, SA.  
Emplaçament: carretera CV-16, km 7,7, de Sant Joan de Moró (Castelló).  
Projecte: revisió de l'autorització ambiental integrada d'una indústria de fabricació de frites i esmalts ceràmics conforme al document de conclusions de les millors tècniques disponibles per al sector del vidre publicat en el Diario Oficial de la Unión Europea (DOUE) el 8 de març de 2012 amb número 134/2012.  
  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients.  
Durant aquest termini els interessats podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de Castán Tobeñas, 77 de València i en l'Ajuntament de Castelló de la Plana, on estaran exposats en hores d'atenció al públic.  
  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 24 de maig de 2016.- El director general del Canvi Climàtic i Qualitat Ambiental: Joan Piquer Huerga.